open-index/open-wikipedia-markdown huggingface dataset:
Markus Puolakka

**Markus Esa Armus Puolakka** (født 6. mai 1985 i Pieksämäki i Södra Savolax) er en finsk skøyteløper som var med og representerte hjemlandet i Vinter-OL 2010 i Vancouver.

## Personlige rekorder
Oppdatert pr 1. mar 2012

## Meritter
### Internasjonale mesterskap
Olympiske leker (Vinter) deltatt i ett OL ved en konkurranse.
:* Vancouver 2010 på 500m.
::* beste resultat 30.-plass på 500m i Vancouver 2010.

### Sammenlagt i [[Verdenscupen på skøyter|Verdenscupen]]
Oppdatert etter sesongen 2010/11.

## Personlig
Hans far og nåværende personlig trener Esa Puolakka var OL-deltager under Vinter-OL 1980 i Lake Placid.

## Referanser


## Eksterne lenker
* 
*  Profil på Finlands OL-komités sider
*  Profil på Jakub Majerski's Speedskating database (Adelskalender distanser og sammenlagt)
*  Profil på ISU sine nettsider. (distanseresultater)
*  Profil på SpeedskatingResults.com (personlige rekorder og resultater)
*  Profil på The-Sports.org (noen resultater)
*  Profil på Effesport.nl (noen resultater, *pers på 100m og 2x500m er feil*)
*  Profil på SportNavigator.nl (personlige rekorder og info)
*  Profil på NBC Olympics 2010
*  Profil på BBC Sport Olympics 2010
*  Profil på Yahoo Sports Olympics 2010
;Bilder
*  Bilder på SpeedSkatingPhotos.info/DesgPhoto.com
Makeni

**Makeni** er den femte største byen i Sierra Leone, og den største byen i den nordlige provinsen. Makeni er administrasjonssentrum i distriktet Bombali, og hadde 80&nbsp;840 innbyggere i 2004. Befolkninga består av mange ulike etnisiteter, men temne-folket utgjør flertallet.

President Ernest Bai Koroma ble født i Makeni.

## Referanser


## Eksterne lenker
*
Kabala

**Kabala** er den største byen i Koinadugu-distriktet i provinsen Northern i Sierra Leone. Den hadde et beregna innbyggertall på 18&nbsp;770 i 2010. Den er en av de viktigste byene i den nordlige delen av landet, og er omgitt av landsbygd. De fleste innbyggerne er muslimer, og tilhører i stor grad de etniske gruppene mandinka, fula og kuranko.

## Referanser


## Eksterne lenker
*
Anders Kobro

**Anders Kobro** (født 10. juni 1975 i Kristiansand) er en norsk musiker og trommeslager. Han er kjent under navnet **A. Kobro**. Han er kjent som tidligere trommeslager i Scariot. Han har også vært trommeslager og samarbeidet i og med  band som Green Carnation, Carpathian Forest, In the Woods og Chain Collector, Blood Red Throne.
## Diskografi
### In the Woods
* *[[Isle of Men]]* (1993)
* *[[Rehearsal 93]]* (1993)
* *[[Heart of the Ages]]* (1995)
* *[[A Return to the Isle of Men]]* (1996)
* *[[Omnio]]* (1997)
* *[[Strange in Stereo]]* (1999)
* *[[Three Times Seven on a Pilgrimage]]* (2000)
* *[[Live at the Caledonien Hall]]* (2003)
* *[[Isle of Men]]* (2006)
### Carpathian Forest
* *[[Strange Old Brew]]* (2000)
* *[[Morbid Fascination of Death]]* (2001)
* *[[We're Going to Hell For This - Over a Decade of Perversions]]* (2002)
* *[[Defending the Throne of Evil]]* (2003)
* *[[Skjend Hans Lik]]* (2004)
* *[[Fuck You All !!!!]]* (2006)
### Chain Collector
* *[[Fourthcoming Addiction]]* (2004)
* *[[The Masquerade]]* (2005)
* *[[Unrestrained]]* (2008)
### Andre plateutgivelser
* Scariot: *[[Deathforlorn]]* (2000)
* *[[Sonic Seducer Cold Hands Seduction Vol. III]]* (2000)
* *[[Off Road Tracks Vol. 30]]* (2000)
* Green Carnation: *[[Light of Day, Day of Darkness]]* (2001)
* Green Carnation: *[[A Blessing In Disguise]]* (2003)
* Green Carnation: *[[The Quiet Offspring]]* (2005)
* Chain Collector: *[[The Masquerade]]* (2005)

## Referanser
Frank Ørland

**Frank Ørland** (født 25. september 1970) er en norsk musiker og gitarist. 

Ørland er kjent som tidligere gitarist i progressiv metal-bandet Scariot (1999-2005), som ble dannet i Kristiansand i 1997 av Daniel Olaisen. Ørland har også samarbeidet med bandene Faanefjell, Trail of Tears og Mandalsbandet Harm. I 2009 startet han som gitarist i hardrockbandet *Big City* fra Kristiansand, som slipper nytt album i 2021. 

## Diskografi
* Trail of Tears: *[[Disclosure In Red]]* (1998)
* Scariot: *Strange to Numbers* (2003)
* Faanefjell: *[[Trollmarsj]]* (2010)
*Big City: *Big City Life* (2018)

## Referanser
Bernt Fjellestad

**Bernt Fjellestad** (født 1978) er en norsk musiker, bassist, gitarist og sanger. 

Fjellestad startet bandet Guardians of Time i 1997. Han var også vokalist i Scariot fra 1998 til 2000, og i Rules of Engagement i perioden 2005–2006. I  2008 overtok han på kort varsel for Pål Mathiesen i Susperia og hadde et nytt innhopp der i 2018. Fra 2022 er han vokalist i In the Woods....

I 2005 fikk han hovedrollen i Universitetet i Agders oppsetning av Hair, til tross for at han ikke var student. To år senere deltok han på UiAs oppsetning av The Who's *Tommy*.

## Stil
Fjellestad er kjent for sitt brede spekter og har et vokalspenn på over 4 oktaver. Senere har han utvidet med growl vokal, noe som kan høres på Guardians Of Times album *A Beautiful Atrocity*.

## Diskografi

### Med Guardians of Time

*2000: *Soul Reaper* – 3-spors demo
*2001: *Edge of Tomorrow* (Shark Records)
* 2004: *Machines of Mental Design* (FaceFront)
* 2011: *A Beautiful Atrocity* (Mayhem Music)
* 2015: *Rage And Fire* (WormHoleDeath, Tmina Records)
* 2018: *Tearing Up The World* (Rock Of Angels Records)

### Med [[Scariot]]
* 2000: *[[Deathforlorn]]* (Demolition Records)

### Med [[Susperia]]

* 2018: *The Lyricist* (Agonia Records)

### Med [[In the Woods…|In the Woods...]]
* 2022: *Dīversum* (Soulseller Records)
* 2025: *Otra* (Prophecy Productions)

### Medvirker på
* 2006: Rules of Engagement: *Saved By Insanity* (egenutgitt)
* 2011: Myrkgrav/Voluspaa: *Sjuguttmyra / Ferden Går Videre* – split EP, klarvokal for Myrkgrav (Einheit Produktionen)

## Referanser
Hugo Isaksen

**Hugo Isaksen** (født 1976) er en norsk musiker og gitarist.

Han er kjent som tidligere gitarist i Scariot hvor han var medlem fra 1997 til 2000.

Han spiller i dag gitar i bandet Marionica som har gitt ut albumet *[[My Muse]]*.

Han har også gjort flere album som soloartist.
## Diskografi

*Hugo Isaksen : Personal Songs - Mesmerized (1998)
*Hugo Isaksen - Sixteen Songs For You (2004)
*Hugo Isaksen - July 2004 - April 2005 (2005)
*Hugo Isaksen - Beautiful Meal (2005)
*Hugo Isaksen - My Guitar Loves Me (2005)
*Hugo Isaksen - Jule Cd (2005)
*Hugo Isaksen - Days of Wine And Roses (2006)
*Hugo Isaksen - Music Is the Cure (2006)
*Hugo Isaksen - the Power of Attraction (2006)
*Hugo Isaksen - You And Me And a Boat (2006)
*Hugo Isaksen - Acoustic Masterpiece (2006)
*Hugo Isaksen - Acoustic Delivery (2006)
*Hugo Isaksen - Acoustic 15 Songs (2007)
*Hugo Isaksen - Cover Songs 2008 (2008)
*Hugo Isaksen - Hugo 2006-2008 (2009)
*Scariot - Demo 99 (1999)
*Scariot - Fear-Addiction Demo (1999)
*Scariot - the Bad Man Demo (1999)
*Scariot - *[[Deathforlorn]]* (2000)
*Ancestral Legacy - *Goodbye Reality (2004)*
*the X-Mas Funkers
*Marionica - *[[My Muse]]* (2004)
*Pink Velvet - Pink Velvet (2004)
*Pink Velvet - Schitzophrenic Revelations (2004)
*Pink Velvet - Cover Songs (2005)
*Pink Velvet - Studio 2006 (2006)
*Pink Velvet - Travelling Spirits (2007)
*Roy Rubin Band - Roy Rubin Band (2001)
*Hugo and Friends - Part 1 - Tre Minutter Akkurat (2004)
*Hugo and Friends - Part 2 (2006)
*Hugo and Friends - Part 3 (2006)
*Hugo and Friends - Part 4 (2008)
*Hugo and Friends - Part 5 (2009)
*Hugo and Friends - Hugo Og Geir (2008)
*Hugo and Friends - Hugo Og Lars (2008)
*Hugo and Friends - Hugo Og LK - Christmas Time Is Here (2007)
*Hugo and Friends - Hugo Og LK (2008)
Regierungsbezirk Allenstein

**Regierungsbezirk Allenstein** er en tidligere Regierungsbezirk i de prøyssiske provinsene Øst.Preussen og Preussen. Forvaltningsenheten omfattet ble opprettet i 1905 og eksisterte frem til 1945, og omfattet et geografisk område som idag befinner seg innenfor det Ermlandskmasuriske voivodskap i Polen. Forvaltningsenheten grenset i nord mot Regierungsbezirk Litthauen zu Gumbinnen og Regierungsbezirk Ostpreußen zu Königsberg.
Regierungsbezirk Koblenz

**Regierungsbezirk Koblenz** var en Regierungsbezirk i provinsen Rhinland i kongedømmet Preussen, Fristaten Preussen og deretter i den tyske delstaten Rheinland-Pfalz. Forvaltningsenheten ble opprettet i 1816 og eksisterte frem til 1. januar 2000. Med omstruktureringen i Rheinland-Pfalz den 1. januar 2000 ble delstatens Regierungsbezirke oppløst og dens bezirksregjering overført til *[[Aufsichts- und Dienstleistungsdirektion]]* i form av *[[Struktur- und Genehmigungsdirektion]]en* (SGD) Nord og Süd.
Regierungsbezirk Königsberg

**Regierungsbezirk Königsberg**, også kalt **Regierungsbezirk Ostpreußen zu Königsberg**, er en tidligere Regierungsbezirk i de prøyssiske provinsene Øst-Preussen og Preussen. Forvaltningsenheten omfattet ble opprettet i 1808 og eksisterte frem til 1945. Den grenset i øst mot Regierungsbezirk Litthauen zu Gumbinnen og i sør mot Regierungsbezirk Allenstein.
Petter Bakke

**Petter Bakke** (født 23. november 1975) er en norsk fotballtrener og tidligere fotballspiller (forsvar) fra Bærum.

Han har tidligere spilt for Sogndal, Løv-Ham, Nest-Sotra og Åsane IL. Han arbeidet i 2010 som daglig leder og hovedtrener for 2.-divisjonslaget Nest-Sotra,, og stiftet deretter firma som selvstendig næringsdrivende fotballtrener. Han er bror til tidligere Brann-spiller Marcus Bakke.

Han spilte totalt 64 seriekamper for Sogndal og skåret 6 mål.

## Referanser


## Eksterne lenker
*
Edvard Valberg

**Edvard Haraldsen Valberg** (født 1992) er en norsk musiker kjent som vokalist og cellist i det norske pønkrock-bandet Honningbarna.

Valberg kommer fra Søgne i Vest-Agder. Han gikk ut av Vågsbygd videregående skole i 2011 og studerte deretter cello på Musikkonservatoriet i Kristiansand. Han var med å starte Honningbarna som debuterte med *[[Honningbarna EP|Honningbarna]]* i 2010, og er bandets tekstforfatter. Sammen med de øvrige medlemmene i bandet og produsent Erlend Mokkelbost fikk han Edvard-prisen 2023 i klassen populær for musikken til albumet *Animorphs*.

## Diskografi
; Studioalbum
* 2010: *[[Honningbarna EP|Honningbarna]]* (EP)
* 2011: *[[La alarmane gå]]*
* 2013: *[[Verden er enkel]]*
* 2015: *[[Opp de nye blanke]]*
* 2016: *[[Goldenboy (album)|Goldenboy]]*
* 2017: *[[Voldelig lyd]]*
* 2022: *Animorphs*
* 2025: *Soft Spot*
;Singler
*«Våkn opp» (2010)
*«Noen å hate» (2010)
*«Til ungdommen» (2010)
*«Protokoll» (2011)
*«Den eldre garde» (2011)
*«God jul Jesus – Bootleg Series» (2011)
*«Offerdans» (2013)
*«Fuck kunst (dans dans)» (2013)
*«Police on my back» (2013)
*«Prinser av Sarajevo» (2015)
*«Drep meg» (2016)
*«Hold an ann» (2017)
*«Sant» (2017)
*«Penthouse Perfekt» (2017)
;Deltar på
* Ebba Grön-hyllest: *[[Tyst för fan: Ekon från Ebba Grön]]* (2013)
* C+C Records: *[[Punx (album)|Punx]]* (2016)
* Bransjevelter: *[[Bransjevelter 10]]* (2016)
* Sløtface: *[[Try Not to Freak Out]]* (2017)
* Twin Pigs: *[[Scandinavian Nightmare]]* (2018)

## Referanser
Idrettsforeningen Sturla

**Idrettsforeningen Sturla** (stiftet 6. november 1923) er et norsk idrettslag fra Drammen. Klubben har avdelinger for friidrett, orientering og skisport og har tidligere vært aktive innen håndball. Sammen med Reistad Idrettslag dannet Sturla i 1992 Drammen Håndballklubb.

Friidrettsgruppa har tilhold på Marienlyst stadion.

Kjente medlemmer er langdistanseløper Per Halle, handikapputøveren Elin Holen De Capitani og orienteringsløperne Øyvin Thon, Egil Iversen, Sigurd Dæhli og Harald Thon.

## Orientering
IF Sturla var en maktfaktor i norsk orientering fra slutten av 70-tallet og gjennom 80-tallet. Herrelaget ble norgesmestre i stafett syv ganger på rad fra 1979 til 1985. 

### Meritter
NM stafett, herrer ''(9)'' :
* 1966, 1979, 1980, 1981, 1982, 1983, 1984, 1985, 1987

### Kjente tidligere orienteringsløpere
*  Sigurd Dæhli 
*  Egil Iversen
*  Harald Thon
*  Øyvin Thon
## Eksterne lenker
*
Tyristor

En **tyristor** er en elektronisk komponent som består av fire lag halvledermaterialer, PNPN, og kan sees på som en styrbar diode.

Symbolet er det samme som for en diode, men med en ekstra styreelektrode tegnet inn på siden (engelsk: *gate*). Om det ikke gis et strømsignal inn på styreelektroden, vil tyristoren sperre for strømflyt i begge retninger. Når en strømpuls sendes inn på styreelektroden, vil tyristoren kunne lede i lederetningen. Tyristoren kan ikke skrus av så lenge den leder, men vil lede så lenge det går strøm høyere enn tyristorens holdestrøm. Når dette stanser, krever tyristoren en ny strømpuls på styreelektroden for å kunne lede igjen.

Tyristorer brukes som regulatorer for elektromotorer og belysning, samt i vekselrettere.

Ved å koble to tyristorer i parallell, men i motsatt retning, har man bygget en Triac som kan lede vekselstrøm i begge retninger. Ved å styre hvilken fasevinkel tyristorkretsen skal kutte både negativ og positiv sekvens av vekselstrømmen, kan man bestemme total effekt som får passere gjennom kretsen. Dette kan blant annet brukes i dimmere.

## Referanser
Rosengrenska stiftelsen

**Rosengrenska stiftelsen** er en Göteborgsbasert stiftelse etablert i 1998 for å gi et helse- og tannlegetilbud til migranter i Sverige uten lovlig opphold, såkalte papirløse migranter. Papirløse migranter lever ofte i skjul, og oppsøker derfor ofte ikke det ordinære helsevesenet av frykt for at det skal varsle politiet. Papirløse kan også bli avvist av det ordinære helsevesenet. Barnelegen Henry Ascher er stiftelsens kontaktperson og medisinsk ansvarlige.

## Eksterne lenker
*
Vitalij Anikejenko

**Vitalij Sergejevitsj Anikejenko** (russisk: Виталий Сергеевич Аникеенко, ukrainsk: Віталій Сергійович Анікєєнко – *Vitalij Serhijovytsj Anikjejenko*, født 2. januar 1987 i Kyiv, død 7. september 2011) var en ukrainsk-russisk profesjonell ishockeyspiller.

Anikejenko spilte sammen med Lokomotiv Jaroslavl i klubben Metallurg Novokuznetsk under 2007-2008 sesongen. Han var medlem av det russiske landslaget i ishockey under IIHF World Championship. Anikejenko døde sammen med det meste av klubben i en flyulykke på den første dagen i 2011-2012 sesongen. Den 7. september 2011, ble Anikienko drept, da et Jakovlev Jak-42-passasjerfly, krasjet like utenfor byen Jaroslavl i Russland. Klubben var på vei til Minsk for å spille sin åpningskamp for denne sesongen.

## Referanser


## Eksterne lenker
* 
* RussianProspects.com Vitaly Anikienko's Player Profile
British Graham Land Expedition

**British Graham Land Expedition** (**BGLE**) var en forskningsekspedisjon til Graham Land i Antarktis som ble gjennomført i perioden 1934–1937. Under ledelse av John Riddoch Rymill tilbrakte ekspedisjonen to år i Antarktis. BGLE utnyttet en kombinasjon av tradisjonelle og moderne utforskningsmetoder og benyttet både hundesleder, motorsleder og et énmotorsfly (de Havilland Fox Moth) for å komme seg fram. Reisen til Antarktis foregikk med den eldre, tremastede seilskuta «Penola», som hadde en upålitelig hjelpemotor. Ekstra forsyninger ble fraktet med skipet «Discovery II». 

Ekspedisjonen var en av de siste privatfinansierte antarktiskekspedisjonene; bare en liten del av utgiftene ble dekket av britiske myndigheter. Selv om ekspedisjonen hadde et veldig lite budsjett, var det vitenskapelige utbyttet vellykket. 1600 kilometer av Antarktishalvøyas kystlinje ble flyfotografert og kartlagt, og det ble fastslått at Graham Land var en halvøy, ikke en arkipel. Sledepartier nådde 72° sørlig bredde ved George VI Sound. Observasjoner og undersøkelser innen meteorologi, tidevann, geologi, glasiologi og biologi inngikk i det vitenskapelige arbeidet.

Vinterkvarter den første sesongen ble etablert på den lille øya Winter Island i øygruppa Argentine Islands. En gruppe på ni mann overvintret i en hytte som ble oppført på øya, mens sju mann overvintret ombord i ekspedisjonsfartøyet «Penola». Vinteren 1936 tilbrakte ni mann på Barry Island, mens «Penola» seilte til Falklandsøyene og Sør-Georgia for ornitologiske undersøkelser.

Alle de seksten medlemmene som overvintret mottok Polarmedaljen. Én av deltakerne på BGLE, Brian Birley Roberts, bidro senere til å utarbeide Antarktistraktaten.

## Se også
*Liste over antarktisekspedisjoner

## Referanser


## Eksterne lenker
* Beskrivelse av ekspedisjonen Scott Polar Research Institute
Elusive

**Elusive** var et norsk gothic metal-band etablert i 1996 og opphørte i 2009. 

Bandet var signert med Pandaimonium Records og ga ut debutalbumet *Destination Zero* i februar 2001. De fikk også spilt sammen med The Mission på deres turne i 2005. Bandet har musikkvideoen "Dream On Sister" som var en av sangene fra albumet *Locked Doors, Drinks and Funerals* (2007). Denne sangen ble også utgitt som EP plate, samme år. 

Tommy Olsson var gitarist i Theatre of Tragedy fra 1997 til 1999 og i Elusive fra han og Jan Kenneth Barkved etablerte bandet sammen i 1996/1997 til bandet opphørte i 2009. Barkved og Olsson vokste opp sammen og var medlemmer og oppstartere av band som Wake og The Morendoes, før de gikk over til å danne Elusive. 

Tommy er bror av Kenneth Olsson (tidligere trommeslager i Tristania). Han driver nå med soloprosjekter, men er også gitarist, mikser og låtskriver i bandet Long Night. Dette bandet ga ut EP-en *Sorrow Returns* i 2016. Olsson står også for den offisielle facebook-siden til tidligere bandet Elusive, der han har gitt ut gamle demoer og tidligere-ikke-utgitte sanger fra bandet, men også fra bandene Wake og Morendoes. Han har også gitt ut sanger der han selv står for vokal og låtskriving. Dette er mer hans soloprosjekter, der vi for første gang hører hans egen sangstemme med sitt særpreg innen goth-rock. 

Gundersen som også var gitarist i bandet Elusive, etablerte bandet New Breed i 1998 å kom ut med to musikkalbum, men la bandet på vent grunnet Elusive. Etter at bandet Elusive opphørte, reformerte han New Breed igjen, der han selv er vokalist og bærer goth-rock preget. Bandet kom ut med albumet *Break The Silence*, der sangen City Of Sin har Jan Kenneth Barkved på koring i bakgrunnen på refrenget. Dette var noe Barkved tidligere hadde spilt inn med Gundersen. Albumet ble utgitt i 2016, og er den første offisielle utgivelsen der Barkved er med og synger igjen etter hans død. 

## Medlemmer
;Siste
* Jan Kenneth Barkved – vokal
* Tommy Olsson – gitar
* Kristian Gundersen – gitar
* Syntax Error – trommer
;Tidligere
* Morten Veland

## Diskografi
* *Destination Zero* (plateselskapet Irond, 2001)
* *The Great Silence* (Pandaimonium Records, 2005)
* *Dream On Sister* (EP, 2007)
* *Locked Doors, Drinks and Funerals* (2007)  
Et fjerde album var planlagt og delvis innspilt, men etter Barkveds død ble ikke dette utgitt.

## Eksterne lenker
* 
*
Beno Eckmann

**Beno Eckmann** (født 31. mars 1917 i Bern, død 25. november 2008 i Zürich) var en sveitsisk matematiker og professorer.

Eckmann var student under professor Heinz Hopf. Eckmann da tok sin mastergrad ved Eidgenössische Technische Hochschule Zürich (ETH) i 1931. I 2008 var Eckmann mottaker av Albert Einstein-medaljen. Eckmanns sønn var den matematiske fysikeren Jean-Pierre Eckmann som var professor ved universitetet i Genève. Eckmann mottok utmerkelsen Albert Einstein-medaljen i 2008.

## Referanser


## Eksterne lenker
* 
* Biography of Beno Eckmann
Irwin Shapiro

**Irwin Shapiro** (født 1929 i New York City) er en amerikansk astrofysiker. 

Etter endt eksamen fra Brooklyn Technical High School underviste Shapiro i matematikk ved Cornell University, før han tok en mastergrad i fysikk ved Harvard University. Siden 1982 har Shapiro vært ansatt som professor ved Harvard University. Shapiro var direktør ved Harvard-Smithsonian Center for Astrophysics fra 1982 til 2004. Shapiro begynte som professor i fysikk ved Massachusetts Institute of Technology i 1967. I 1994 ble Shapiro tildelt Albert Einstein-medaljen.

## Referanser


## Eksterne lenker
* Irwin I. Shapiro's homepage
Bushehr (provins)

**Bushehr** (persisk: استان بوشهر‎ *Ostān-e Būshehr*) er en av de trettien provinsene i Iran. Provinsen ligger i sydvestre Iran ved kysten mot Persiabukten. Den har 1&nbsp;163&nbsp;400 innbyggere (2016) på 22&nbsp;743 km². Den administrative hovedstaden er byen Bushehr. Andre større byer er Borazjan og Ganaveh.

## Referanser


## Eksterne lenker
*
Jeanne Hersch

**Jeanne Hersch** (født 13. juli 1910 i Genève, død 5. juni 2000) var en sveitsisk filosof opprinnelig av polsk opprinnelse.

Hersch studerte under professor Karl Jaspers i Tyskland på begynnelsen av 1930-tallet. I 1956 ble hun utnevnt til et professorat ved universitetet i Genève, som en av de første kvinnene til å holde en slik stilling ved et sveitsisk universitet. Hun holdt denne stillingen frem til 1977. I 1968 redigerte hun den vitenskapelige tidsskriftet Le droit d'être un homme, une anthologie Mondiale de la Liberté i fransk. I 1987 mottok hun utmerkelsen Albert Einstein-medaljen. 

## Referanser


## Eksterne lenker
* Biography and her works
Trykkvannsreaktor

**Trykkvannsreaktor** er en type kjernereaktor der moderator og kjølevann består av lettvann under høyt trykk. Vannet i primærkretsen står under høyt trykk for å unngå at kjølevannet koker.

## Oversikt
I en trykkvannsreaktor ledes det oppvarmede kjølevannet til en varmeveksler (dampgenerator) der vanndamp produseres får å drive dampturbiner som i sin tur genererer elektrisk energi. Fordi det kjølevannet som har vært inne i reaktoren aldri når dampturbinene er strålingen mye lavere i turbinhallen i en trykkvannsreaktor enn i en kokvannsreaktor. I kokvannsreaktoren tillates vannet å koke i reaktorkjernen og drive turbinen direkte.

## Design
### Kjølemiddel
I en trykkvannsreaktor benyttes vann som kjølemiddel i primærkretsen og strømmer gjennom reaktoren med en temperatur på omkring . Det høye trykket i primærkretsen på  (150 atm) gjør at vannet ikke koker. Vannet i primærkretsen benyttes for å varme vannet i en sekundær krets til damp som passerer gjennom en dampturbin der elektrisiteten produseres. I den sekundære kretsen er trykk og temperatur vanligvis  (60 atm) og .

### Moderator

Ved fisjon av uran sendes nøytroner ut med stor hastighet, men for at disse nøytronene skal kunne fortsette kjedereaksjonen må man redusere nøytronenes hastighet (*moderere*) til de blir termiske, altså har samme hastighet som atomene i sin omgivelse. I en trykkvannsreaktor benyttes vann som moderator for å redusere nøytronenes hastighet. Dette skjer ved at nøytronene kolliderer med hydrogenatomene i vannet.

### Brensel

Uranet som anvendes i PWR-brensel er vanligvis anriket til 3–5 % 235U. Det er vanligvis urandioksid (UO2), et grått keramikklignende materiale.

### Kontroll
Reaktiviteten i en trykkvannsreaktor kontrolleres med hjelp av borsyre og styrestaver. Styrestavene er den primære måten å kontrollere reaktoren. De inneholder ofte kadmium og kan skyves inn eller trekkes ut av reaktoren. Bor blandes i kjølevannet. Både bor og kadmium har stor evne til å absorbere nøytroner.

## Eksempel
Trykkvannsreaktoren er den vanligste reaktortypen i verden, med over 280 i drift i kraftverk og flere hundre i marinefartøyer. Noen vanlige modeller er den russiske VVER, den tyskproduserte *Konvoi*, den franskproduserte *N4* og den europeiske EPR. I Sverige er Ringhals 2, Ringhals 3 og Ringhals 4 av trykkvannstype fra Westinghouse. Se også C1W atomreaktor.

## Referanser
Arbeiter Zeitung (Wien)

***Arbeiter-Zeitung*** var en sosialistisk avis i Wien som ble grunnlagt den 12. juli 1889 av Victor Adler. Avisen ble forbudt i 1934 etter utgaven 13. februar, men gjenoppstod den 4. august 1945 som hovedorganet til *[[Sozialdemokratische Partei Österreichs|Sozialistische Partei Österreichs]]*. Frem til 1989 sørget den for generell dekning av Østerrikske og internasjonale nyheter. Fra 1985 til 1989 hadde avisen navnet ***Neue A-Z***. Fra 1989 til 1991 ble den utgitt som en partiuavhengig avis under navnet ***AZ***. Avisen ble nedlagt i 1991.

Blant dens kjente bidragsytere og redaktører i førkrigsperioden var dens kulturelle redaktør David Josef Bach.
Nieuwe Kerk (Delft)

**Nieuwe Kerk** i Delft (*Den nye kirken*) er en kirke i gotikk i sentrum av den nederlandske byen Delft. Kirken ble innviet ca. 1496 og er en av de største kirkene i Nederland; vesttårnet er 109 meter høyt. Høyden på tårnet er kun overgått av domkirken i Utrecht.

En rekke prominente personer fra nederlandsk historie er begravet i kirken. Vilhelm I av Oranien ligger begravet i et mausoleum tegnet av Hendrick og Pieter de Keyser og siden Vilhelms død har huset Oranien benyttet kirken som gravplass. De siste kongelige som ble begravet i krypten er  Juliana av Nederland og hennes ektefelle prins Bernhard. Det ligger 46 personer i det kongelige familiegravstedet.

## Bygningen
Oppføringen av Nieuwe Kerk ble påbegynt i 1351 og fortsatte i rundt et århundre. Den ble i første omgang reist som en midlertidig trekirke, hvor man bygget på en sengotisk basilika i 1396. Senere føyet man til et kirkeskip og den gamle trekonstruksjonen ble revet. Kirketårnet sto ferdig 6. september 1496.

Kirken ble viet til jomfru Maria og Sankt Ursula. Da den ble reist var den Delfts andre sognekirke og ble av den grunn gitt navnet Nieuwe Kerk – den nye kirken – og den eksisterende kirken fra 1296 ble kalt for Oude Kerk, Den gamle kirken. 

I forbindelse med reformasjonen ble kirken overdratt til den nederlandske reformerte kirke i 1572.

Den 3. mai 1536 ble kirketårnet skadet av en brann som la det meste av byen i ruiner.  Kirketårnet ble gjenoppført i 1872, men igjen ødelagt av lynnedslag og ble deretter oppført etter tegninger av arkitekt Pierre Cuypers.

Kirken har 36 kirkeklokker fra 1660.

## Inventar
Kirkens inventar er etter kalvinistisk forbilde holdt i enkel og ren stil. De fleste av de tidligere katolske avbildningene og inventaret ble ødelagt under reformasjonens billedstorm i 1566, mosaikkvinduene i 1536 og de resterende mosaikkvinduer ble blåst ut av eksplosjonen i Delft i 1654. Dagens tredje generasjon av blyinnfattede mosaikkvinduer stammer fra årene 1927&ndash;1936. Orgelet er fra 1839.

## Gravlagt i krypten

## Eksterne lenker
*
Regierungsbezirk Kattowitz

**Regierungsbezirk Kattowitz** var en kortvarig Regierungsbezirk i den prøyssiske provinsen Schlesien fra 1939 til 1941. Forvaltningsenheten fortsatte å eksistere fra 1941 til 1945 innenfor provinsen Øvre Schlesien. Området tilhører idag Polen.
Ávži

**Ávži** er en bygd i Kautokeino kommune i Finnmark fylke. Bygda ligger rundt syv kilometer øst for tettstedet Kautokeino, og har 80 innbyggere.
Bread and Circus

***Bread and Circus*** er en norsk splatter, komediefilm fra 2003, skrevet og regissert av Morten Løke under pseudonymet «Martin Loke».

## Handling
Moder Jord føder et barn som blir innført i systemet. Barnet blir en mann og innser at livet hans har vært en illusjon. Mannen avviker fra sin faste bane og møter en eldre herre som forteller ham en historie. Deretter returnerer han visere til systemet og blir gammel. Systemet har ikke lenger bruk for ham og han blir tatt ut for å henrettes. Han får flashbacks fra livet, motstrider seg sin skjebne og rømmer ut i ingenmannsland. Der hamrer han ut en steintavle med et budskap for fremtidige generasjoner. Noen år senere finner et ungt par denne steintavlen; inspirert av budskapet og uten noen forvarsel begir paret seg ut på en vendetta for å styrte det tyranniske systemet!

## Filmen
*Bread and Circus* har ikke vært særlig kjent i Norge men i andre land som Sverige,USA, og Tyskland m.m har den fått anerkjendelse, filmen har også blitt dubbet på tysk. Filmen er av ganske lav standard i forhold til filmer de fleste kjenner til i dag, men for andre har filmen fått kultstatus. Med skildringer av voldelige, høyst blodige og eksplosive spesialeffekter samt mengder med sort og tørr humor, er dette en ultimat splatterfilm. Filmen har også blitt sammenliknet med Peter Jacksons tidligere filmer som Bad Taste og John Waters filmer som Pink Flamingos. Filmen har også i 2013 fått en norsk, amerikansk og nederlandsk utgivelse.

## Rollene
«Løke» eller «Loke» spiller også selv to karakterer i filmen, resten av skuespillerne er frivillige og nære og kjære familiemedlemmer.

## Skuespillere
* Oliver Boullet.
* Martin Loke
* Magne Jahrestein.
* Silje Andresen.
* Benjamin Rørstad
* Lars Torp
* Lars Erik Ringstad Nordrum.
* Lise Løke
* Hilde Løke
* Fredrik Løke
* Frank Løke
* Eivind Pedersenn

## Eksterne lenker
* 
*  Njutafilms
Bibel 2011

**Bibel 2011** er en norsk oversettelse av Bibelen som ble utgitt 19. oktober 2011 av Det norske bibelselskapet. Det nye testamentet var ferdig i ny oversettelse allerede i 2005, og ble utgitt i egne bokutgaver og sammen med 1978-oversettelsen av Det gamle testamentet. Flere framtredende norske forfattere, som Karl Ove Knausgård, Håvard Rem, Jon Fosse og Hanne Ørstavik, har vært litterære konsulenter for den nye bibeloversettelsen, og hjulpet til med oversettelsesarbeidet.

Bibel 2011 har overtatt som den foretrukne bibeloversettelsen i Den norske kirke. Den overtok for 1978-oversettelsen i rollen som kirkebibelen. Den delte bibelen, med Det gamle testamentet fra 1978-oversettelsen og Det nye testamentet fra den nye oversettelsen, ble presentert i noen menigheter i samband med preken- og lesetekster fra 2005. Tekstbok for Den norske kirke ble utgitt i 2011 og ble tatt i bruk første gang 1. søndag i advent (første søndag i kirkeåret) sammen med gudstjenestereformen i Den norske kirke; den tar i bruk Bibelselskapets 2011-oversettelse.

Oversettelsen ble møtt med gode anmeldelser umiddelbart etter at sperrefristen hadde gått ut på utgivelsesdagen.

## Referanser


## Eksterne lenker
* Bibel 2011 hos www.bibelen.no
Fritz London

**Fritz London** (1900–1954) var en tysk teoretisk fysiker.

Fritz London ble født i Breslau som den gang var en del av Tyskland.

Sammen med sin bror Heinz, leverte London betydelige bidrag til forståelsen av elektromagnetiske egenskaper. Etter at Adolf Hitler og NSDAP gjennomførte flere rasistiske lover i 1933, mistet han (på grunn av sin jødisk bakgrunn) sin stilling som professor ved universitetet i Berlin. Han hadde forskjellige gjestestillinger i England og Frankrike, før han til i 1939 emigrerte til USA.

I 1945 ble han en naturalisert statsborger av USA og han ble senere utnevnt til professor ved Duke University.

London ble tildelt Lorentzmedaljen i 1953. 

## Referanser


## Eksterne lenker

* Article about Fritz London
* Article from Duke Physics Dept.
* Key Participants: Fritz London  – *Linus Pauling and the Nature of the Chemical Bond: A Documentary History*
Regierungsbezirk Frankfurt

**Regierungsbezirk Frankfurt** var en Regierungsbezirk i den prøyssiske provinsen Schlesien. Provinsen eksisterte fra 1815 til 1945 innenfor provinsen Brandenburg med sete i Frankfurt. Forvaltningsenhetens geografiske område er idag en del av Brandenburg og  Polen.
Handelsregning

**Handelsregning** er et fag med en tradisjon i handelsnæringen. Faget gjør bruk av litt andre termer enn det som er vanlige termer i bedriftsøkonomien og er mer basert på enkle regneteknikker enn andre økonomifag. Anskaffelseskost er den kostnaden handelsbedriften får ved et innkjøp. Inntakskost er den kostnaden som oppstår samlet når varen er fremme hos kjøperen. Selvkost er den kostnaden som er reell, altså inklusive bedriftens faste kostnader. Pris er det vederlaget forretningen tar ved salg av varen til kunder.

Avanse er prispåslaget til inntakskost for å beregne prisen. Avansen regnes i prosent, vanligvis av inntakskost, og brukes som kalkulatornøkkel (faktor). Svinn er den andelen av varene som må kastes på grunn av holdbarhet eller av andre grunner.

I realskolen som var en tidligere videregående skole ble det undervist i regnskapsføring, praktisk regning og matematikk. Skolen ga et teorigrunnlag for næringsvirksomhet, men uten et spesialisert fag i økonomi. Faget handelsregning inngikk i pensum på handelsskolen, mens bedriftsøkonomi er en del av pensum i markedsførerfaget.

## Anskaffelseskost
Anskaffelseskost er kostnaden for å få varen(e) fra leverandør og inn til eget lager, bl.a. frakt, montering osv. Investeringens anskaffelseskostnad = Netto nåverdi (ekskl. mva.)

## Inntakskost
Inntakskost er det en vare koster i innkjøp med tillegg av frakt og andre innkjøpskostnader som er nødvendig for å få varen fram til lageret.

## Selvkost
Selvkost eller fullkost er et begrep brukt innen økonomi. Selvkost for et produkt omfatter alle virksomhetens indirekte- og direkte kostnader forbundet med å selge og produsere produktet. I motsetning til ved bidragskalkulasjon ( se dekningsbidrag ) fordeles også de faste kostnadene. Siden de faste kostnadene pr definisjon er de samme uavhengig av produksjonsvolum vil tilleggssatsen for fordeling av de faste kostnadene avhenge av de estimater man på forhånd foretar for sannsynlig produksjon.

*Selvkost + fortjeneste = Salgspris ekskludert [[merverdiavgift]]*

## Avanse
I handelsvirksomheter blir tillegget for dekningsbidrag ofte kalt avanse.

Avansen skal dekke både de indirekte kostnadene og fortjenesten til bedriften. Avansen regnes i prosent av innkjøpspris (varekostnaden). Hvis avansen regnes i prosent av utsalgspris kalles dette **bruttoavanse** eller bruttofortjeneste.

## Bruttoavanse

Bruttoavansen er summen av avansetillegget og merverdigavgifttillegget
Nøytronspredning

**Nøytronspredning**, spredning av frie nøytroner i materie, er en fysisk prosess og en eksperimentell teknikk som bruker denne prosessen i undersøkelsen av materialer. Nøytronspredning som en fysisk prosess er av opprinnelig betydning fra kjerneteknikk. Som en eksperimentell teknikk blir nøytronspredning brukt i krystallografi, fysikk, fysikalsk kjemi, biofysikk og materialforskning.
Satyren

***Satyren*** var en norsk tegneserie som ble tegnet av forfatter, bokillustratør og tegneserietegner Thore Hansen.

Tegneserien *Satyren* gikk ukentlig i magasinet Alle Menn fra nummer 1 i 1967 til nummer 52 i 1975. Tegneserien besto noen ganger av kun en enkelt rute, andre ganger av flere ruter. Temamessig besto serien stort sett av erotiske vitser. Hovedkarakterene i serien var mannlige *[[satyr]]er* og kvinnelige *[[Nymfe (mytologi)|nymfe]]r*. I utgangspunktet gjorde serien narr av den forsiktige norske pornoen og den strenge sensuren på 1960- og 1970-tallet. *Satyren* harselerte med dette og gjorde pornoen "hardere". De senere år bar serien preg av eksperimentell lek med genren, gjerne i samarbeid med Ragnar «Joker» Pedersen (*[[Ukens amøbe]]*).
Parque México

**Parque México**, tidligere *Parque General San Martín*, er en park i Colonia Hipódromo i La Condesa i Mexico by. Den er en av byens største parker, og har en rekke dammer og fontener, samt utendørsteateret Teatro al Aire Libre Lindbergh. Benkene og andre arkitektoniske elementer i parken er i art deco-stil. Parjen ble oppført på 1920-tallet, da den omkringliggende bydelen ble oppført.

## Eksterne lenker
* 
* Informasjon om parken
Viveros de Coyoacán

**Viveros de Coyoacán** er en kombinert planteskole og offentlig park i Coyoacán sør i Mexico by. Området dekker 38,9 hektar. 

Planteskolen ble oppretta av Miguel Ángel de Quevedo på begynnelsen av 1900-tallet. De første områdene ble donert av Quevedo sjøl. I dag produserer planteskolen rundt én million kimplanter hvert år, som hovedsakelig plantes ut i skogene rundt Mexico by.

Viveros de Coyoacán er en del av El Histórico Coyoacán nasjonalpark. Stedet har mellom 2&nbsp;500 og 3&nbsp;500 besøkende hver dag, som ofte drar dit for å trene eller mate de tamme ekorna. Parken betjenes blant annet av Viveros metrostasjon på metroens Linje 3.

## Eksterne lenker
*
Mercedes-AMG

**Mercedes-AMG**, er underavdelingen til Daimler AG. Mercedes-AMG har som hovedoppgave å videreutvikle modellen Mercedes-Benz SLS AMG. Hovedoppgaven per september 2011, er å utrede muligheten for en el-versjon av den ovennevnte modellen. Den nyeste modellen SLK 55 AMG, ble sluppet i 2011. Måkevingen, SLS AMG ble sluppet i 2010, og har en prislapp på 3 millioner kroner.

## Tuning av AMG-modeller
Det finnes selskaper som Brabus, Mansory, og flere trimmer/tuner Mercedes-AMG biler til å bli enda heftigere enn hva de i utgangspunktet er. Et eksempel på disse bilene er Brabus sin 700 utgave. En av disse finnes også i Norge, og den besitter hele 700 hestekrefter, derav navnet "700".

## Referanser


## Eksterne lenker
*
Etiopias parlamentsvalg 2010

**Etiopias parlamentsvalg 2010** endte med en overveldende seier til den regjerende koalisjonen EPRDF, som sammen med sine samarbeidspartier fikk 545 av de 547 setene i folkerepresentanthuset i Etiopias parlament.

Ved valget fikk EPRDF-koalisjonen 499 av de 547 setene i parlamentet, partier som er alliert med EPRDF fikk 46 seter, opposisjonsalliansen Medrek fikk ett sete, og en uavhengig representant fikk det siste setet. Ved flere av de siste valgene har opposisjonen boikottet valgene, «fordi de mente at regjeringen hadde laget valgregler som gjorde det umulig for andre å vinne frem». Under parlamentsvalget i 2010 ble «flere potensielt sterke opposisjonskandidater fengslet eller befant seg i eksil under valget. Offisielle og uoffisielle observatører fra organisasjoner som Den europeiske union (EU) og Human Rights Watch meldte om en lang rekke initiativ for å stilne motstandere og undertrykke mediene og sivilsamfunnet, inkludert drap og trusler.»

## Valgresultat

## Referanser
Parc de la Tête d’Or

**Parc de la Tête d'Or** (norsk: *Parken det gyldne hode*) er en park i Lyon i Frankrike. Parken er 1170 dekar stor og omfatter bl.a. en stor innsjø, en dyrehage og en rekke anlegg som velodrom, boulesbane, mini-golf, ridestier og miniatyrtog.

Parken ble grunnlagt i 1857 etter planer fra 1812. Formålet var å gi rekreasjonsmuligheter til byens stadig voksende befolkning. 

Navnet skriver seg fra en legende; Jesu hode skulle finnes i et skrin i området hvor parken ble anlagt. Parc de la Tête d'Or ligger ikke langt fra Rhône og våtmarksområdet innenfor parkens område tilhører det gamle flodlandskapet.

Mellom parken og elven Rhone finnes bl.a. kultur- og forretningskvartalet Cité Internationale tegnet av Renzo Piano og Interpols hovedkvarter.

## Bildegalleri

Fil:Enfants Du Rhone Lyon.jpg|Inngangen *Porte des enfants du Rhône* sørvest i parken
Fil:Jardin botanique lyon.JPG|Blomsterhagen i den botaniske hagen
Fil:Le lac de la Tête d'or.jpg|Innsjøen Lac de la Tête d'or
Fil:Velodrome parc tete d'or 2.jpg|Velodromen
Fil:Grandes serres du Parc de la Tête d'Or - 2.JPG|Veksthusene i den botaniske hagen


## Eksterne lenker
*
Appleton-laget

**Appleton-laget**, også kalt **F-laget**, ligger rett over Heaviside-laget (E-laget) og under protonosfæren. Det er oppkalt etter den engelske fysikeren Edward Victor Appleton som fikk Nobelprisen i fysikk i 1947 for oppdagelsen av dette laget. Laget fungerer som en pålitelig reflektor av radiosignaler ettersom det ikke er påvirket av atmosfæriske forhold, selv om ionesammensetningen varierer med solflekksyklusen. Det reflekterer normalhendelsefrekvenser ved eller under den kritiske frekvensen (ca. 10&nbsp;MHz) og absorberer delvis bølger av høyere frekvens. 

Appleton-laget er som tettest i en høyde på rundt 200&nbsp;km. Her er tettheten av den omgivende luften så lav at rekombinasjonen går langsomt. Derfor finnes Appleton-laget også om natten, om enn med avtagende elektrontetthet. Appleton-laget deles ofte i to separate lag på dagtid, F1 og F2.

## Referanser
Cotonou-avtalen

**Cotonou-avtalen** er en traktat om politisk, økonomisk og sosial utvikling mellom Den europeiske unionen og 78 av de 79 ACP-landene i Afrika, Karibia og Stillehavs-regionen. 

Avtalen ble signert i juni 2000 i Cotonou, den største byen i Benin, av 78 ACP-land (Cuba signerte ikke) og femten medlemsland i EU. Cotonou-avtalen trådte i kraft i 2003, og er den nyeste avtalen i utviklingssamarbeidet mellom ACP og EU.

Cotonou-avtalen tar sikte på å redusere og etter hvert utslette fattigdom, bidra til bærekraftig utvikling og gi ACP-landene gradvis adgang til verdenshandelen. Den reviderte Cotonou-avtalen handler også om kamp mot straffeunndragelse og om å fremme rettferdighet gjennom Den internasjonale straffedomstolen.

## Eksterne lenker
* Cotonou-avtalen ACP-EU Trade.
Bushehr lufthavn

**Bushehr lufthavn**  er en sivil og militær internasjonal lufthavn i havnebyen Bushehr i Iran.

## Flyselskap og destinasjoner

## Referanser
Bushehr

**Bushehr** (alternativt *Bandar-e-Bushehr*, persisk بوشهر) er en iransk havneby ved Persiabukten. Byen er administrasjonssenter i provinsen Bushehr og hadde 169&nbsp;966 innbyggere ved folketellingen i 2006.

## Historie
Den moderne Bushehr ble grunnlagt i 1736 av kong Nadir Shah. Men byens historie går tilbake til den sassanidiske tiden, da den var en viktig havneby for den persiske handelsflåten. I Rishehr, rett sør for den nåværende byen finnes det rester etter en forhistorisk elamitisk bosetning. På 500-tallet ble Bushehr et viktig sentrum for iranske nestorianere i det sassanidiske riket. 

Etter 1500-tallet, under safaviderne, kom grupper fra Øst-Afrika og spesielt fra Zanzibar til Bushehr og bosatte seg, og de kom til å sette sin preg på byens kultur og musikk.

I 1737 åpnet det hollandske Østindiakompaniet en handelsstasjon i Bushehr som besto frem til 1753. Ti år senere ga den persiske regenten Karim Khan Zand det det britiske Østindiakompaniet lov til å åpne en handelsstasjon i byen. Det ble en viktige base for den britiske flåten på slutten av 1700-tallet. På 1800-tallet ble Bushehr et stadig viktigere knutepunkt for handel i Persiabukten og Det indiske hav. På grunn av sterk hete og dårlig ferskvannsforsyning var Bushehr preget av dårlige sanitærforhold på denne tiden.

I 1856 ble byen okkupert av den engelske kolonimakten. Gjentatte opprør ledet av Rais Ali Delvar førte til slutt til at britene måtte trekke seg ut igjen. I 1915 ble byen igjen okkupert av engelskmennene som ledd av den anglo-russiske invasjonen av Persia i første verdenskrig.

Den gamle delen av sentrale Bushehr har mange eksempler på tradisjonell Persiagulf-arkitektur fra perioden 1870-1920.

## Næringsliv og forskning
I tillegg til å være en av de viktige havnebyene ved Persiagulfen, har byen en internasjonal flyplass, og motorveier knytter byen til Ahvaz i nordvest og Shiraz i nordøst. En annen kystvei knytter Bushehr til Bandar-e Abbas i sørøst.

Fiske og fiskematindustri er viktige næringer i Bushehr. I utkanten av byen er det blant annet produksjon av blant annet metallarbeid, matter og andre tekstiler, sement og kjemisk industri. Bushehr er dessuten et viktig marked for jordbruksnæringen i naboprovinsen Fars, og byen har en del matprosesseringsindustri. Den iranske marineflåten har en base i byen.

Bushehr huser universitetet Persian Gulf University.

## Kjernekraftverk

Irans første kjernekraftverk ligger 12&nbsp;km fra Bushehr. Kraftverket har én trykkvannsreaktor på 1000&nbsp;MW og ble tilkoblet det nasjonale strømnettet i 2011.

## Referanser


## Eksterne lenker
*
Etiopias parlament

**Etiopias parlament** ble etablert i Etiopias grunnloven i 1995, og består av to kamre: et føderasjonshus (*Yefedereshn Mekir Bet*) med 112 medlemmer som blir utpekt av delstatsforsamlingene for fem år, og et folkerepresentanthus (*Yehizbtewekayoch Mekir Bet*) med 547 medlemmer, som velges i direkte valg hvert femte år.

Etiopias parlamentsvalg 2010 endte med en overveldende seier til den regjerende koalisjonen EPRDF, som sammen med sine samarbeidspartier fikk 445 av de 447 setene i folkerepresentanthuset.

Etiopias president velges hvert sjette år ved indirekte valg, av parlamentet. Nåværende president Girma Wolde-Giorgis ble valgt i 2001 og gjenvalgt i 2007. Presidenten har hovedsakelig seremonielle oppgaver.

Det fins over 80 registrerte politiske partier og over 20 av disse er representert i parlamentet.
Province de l’Église Anglicane du Burundi

**Province de l’Église Anglicane du Burundi** eller **Province of the Anglican Church of Burundi** er den den anglikanske kirkes provins i Burundi. Erkebiskopen av Burundi og biskop av Matana er Bernard Ntahoturi.

## Historie
**The Episcopal Church of Burundi** ble etablert rundt 1935 og vokste raskt. Den tidligere Ruanda Mission startet sine første misjonsstasjoner ved Buhiga og Matana i 1935, og Buye i 1936. Mye vekst kom gjennom medisinsk arbeid og skole. Den første nasjonale biskopen ble konsenkrert i 1965 og Buye bispedømme ble etablert med hele landet som område.

I 1975 ble Buye delt i to og Bujumbura bispedømme ble etablert. Gitega bispedømme ble etablert i 1985, fulgt at Matana i 1990, Makamba i 1997 og Muyinga i 2005. Den anglikanske kirken i Burundi ble etablert som en provins av Den anglikanske kommunion i 1992 og fikk sitt nåværende navn i 2005.
In 1975, Buye was divided into two and the Diocese of Bujumbura was created. The Diocese of Gitega came into existence in 1985, followed by Matana in 1990, Makamba in 1997 and Muyinga in 2005. The Church of Burundi was established as a province of the Anglican Communion in 1992, and assumed its current name in 2005.

### Navn
Kirken het tidligere «Province of the Episcopal Church of Burundi» og skiftet navn til «Province of the Anglican Church of Burundi»/«Province de l’Église Anglicane du Burundi» som et resultat av en beslutning tatt på provinssynoden i Bujumbura i mars 2005.

## Medlemmer
Kirken har minst 625000 medlemmer av en anslått befolkning på litt over 6 millioner.

## Struktur
Kirken er en episkopal kirke, på samme måte som de andre kirkene i den Anglikanske kommunionen. Kirken har et system med geografiske sogn som er organisert i bispedømmer. Den åndelige lederen for provinsen er erkebiskopen, som også leder ett av de seks bispedømmene.

Kirken har følgende bispedømmer:
* Bujumbura
* Buye
* Gitega
* Makamba
* Matana
* Muyinga

Som andre anglikanske kirker har kirken tre nivåer av ordinerte; diakon, prest og biskop. Man bruker en lokal variant av Book of Common Prayer. Kirken står på tradisjonell anglikansk grunn i lærespørsmål.

## Sosialt engasjement
Kirkens hovedengasjement er innen fred og forsoningsarbeid, repatriasjon av flyktninger og fordrevne, samfunnsutvikling, leseopplæring og annen utdannelse og kamp mot aids. Kirken er også forpliktet til å drive misjon og evangelisering og til å støtte medlemmer som vil ta teologisk utdannelse for tjeneste i kirken.

## Økumeniske relasjoner
I motsetning til andre anglikanske kirker, er den anglikanske kirken i Burundi ikke medlem av mange økumeniske organisasjoner. Kirken er for eksempel ikke medlem av Kirkenes Verdensråd.

## Litteratur
* *Anglicanism*, Neill, Stephen. Harmondsworth, 1965.

## Referanser


## Eksterne lenker
*
La Condesa

**La Condesa** er et område like vest for det historiske sentrum i Mexico by. Det omfatter tre colonias (bydeler): Condesa, Hipódromo og Hipódromo-Condesa. La Condesa er blant byens hippeste områder, med et stort antall restauranter, utesteder, gallerier og bokhandlere. Området sammenlignes ofte med Soho i New York og Latinerkvarteret i Paris. Det deler sin karakteristiske bohematmosfære med det tilgrensende området Colonia Roma, og sammen utgjør de den kulturelle korridoren som kalles *Roma-Condesa*.

La Condesa oppsto som boligområde på 1920- og 1930-tallet. Arkitekturen er i stor grad art deco og art nouveau, og gatene er breie og omgitt av trær. Området har også store grøntområder, deriblant Parque México og Parque España.

## Referanser


## Eksterne lenker
*
Schiedam

**Schiedam** er en kommune og by i Nederland i provinsen Zuid-Holland med rundt 75&nbsp;000 innbyggere. Den er en del av Rotterdam storbyområde. Byen er kjent for sjenever som blir produsert her og det historiske senteret med kanalene og de høyeste vindmøllene i verden. Byen ligger ved elven Nieuwe Maas mellom Rotterdam i øst og Vlaardingen i vest. 

Rundt år 1250 ble elven Schie demmet opp for å værne polderlandet fra sjøen. Dette førte til handelsaktivitet på stedet ettersom varer til og fra områdene rundt ble lastet om her. I 1275 fikk Schiedam byrettigheter av Aleida van Avesnes, søster av Vilhelm II.

## Referanser


## Eksterne lenker
*
Boksing under Asialekene 1954

**Boksing under Asialekene 1954** ble arrangert i Manila på Filippinene i mai 1954. Det var første gangen som boksing var på programmet under Asialekene. Det var sju vektlasser og Filippinene ble beste nasjon med fem gullmedaljer.

## Medaljer

## Resultater

## Eksterne lenker
* Página de los Juegos Asiáticos de 1954